న్యాయం కావాలి

న్యాయం కావాలి 1981 లో ఎ. కోదండరామి రెడ్డి దర్శకత్వంలో వచ్చిన సినిమా. ఇందులో చిరంజీవి, రాధిక ప్రధాన పాత్రలు పోషించారు. శ్రీ క్రాంతి చిత్ర పతాకంపై, క్రాంతి కుమార్ నిర్మించిన ఈ చిత్రానికి సంగీతం చక్రవర్తి అందించారు . డీ కామేశ్వరి నవల "కొత్త మలుపు"ఆధారంగా ఈ చిత్రం నిర్మించారు. దీనినే 1983 హిందీలో "ముఝే ఇన్సాఫ్ చాహియే" గానూ, తమిళం లోనూ "విధి" పేరుతో ఇంకా మలయాళ భాషలో "తాళం తెట్టియ తరత్తు" పేరుతో పునర్మించారు.

 కథ 
బెంచి గుమాస్తా విశ్వనాథం కూతురు భారతి చూడముచ్చటగా ఉంటుంది. లాయర్ దయానిధి కొడుకు సురేష్ ఆ అమ్మాయిని చూసి, వెంటబడి, ప్రేమించినట్లు నటించి, ఆ అమ్మాయి చేత ప్రేమింపజేసుకుంటాడు. అతడిది నిజమైన ప్రేమ అని నమ్మిన భారతి అతడికి మనసుతో పాటు తనువు కూడా అర్పిస్తుంది. తల్లిదండ్రుల మాటలను కూడా లెక్కచేయదు. నెలతప్పుతుంది. తీరా పెళ్లిమాట ఎత్తితే సురేష్ నవ్వేస్తాడు. ప్రేమ వేరని, పెళ్లి వేరని అంటాడు. భారతి లాయర్ దయానిధి వద్దకు వెళ్ళి నిలదీస్తుంది. దయానిధి ఆమెను అవమానిస్తాడు. అబార్షన్ చేయించుకోమని తండ్రి ఇచ్చిన సలహాను భారతి త్రోసిపుచ్చుతుంది. తనను మోసం చేసిన సురేష్‌ను కోర్టుకు ఈడ్చి నవ్వులపాలు చేయాలని నిశ్చయించుకుని లాయర్ శకుంతల దగ్గరకు వెళుతుంది. లాయర్ శకుంతల భారతి తరఫున కోర్టులో వాదిస్తున్న సమయంలో ఒక కొత్త సంగతి బయటపడుతుంది.

నటీనటులు
 రాధిక ... భారతీదేవి (నూతన పరిచయం) 
 చిరంజీవి ... సురేష్ కుమార్ 
 కొంగర జగ్గయ్య ... లాయర్ దయానిధి (సురేష్ తండ్రి) 
 శారద ... లాయర్ శకుంతల 
 అల్లు రామలింగయ్య ... టైప్ ఇన్స్టిట్యూట్ ఓనర్ 
 తులసి ...  బేబి తులసి 
 చాట్ల శ్రీరాములు ... విశ్వనాధం (భారతి తండ్రి) 
 పి.జె.శర్మ ... జడ్జి 
 టెలిఫోన్ సత్యనారాయణ ... గెస్ట్ హౌస్ ఓనర్ 
 పుష్పలత ... సావిత్రి (భారతి తల్లి) 
 అత్తిలి లక్ష్మి ... పద్మావతి (సురేష్ కుమార్ తల్లి) 
 బేబీ రోహిణి ... సరోజ (బేబి రోహిణిగా) 
 హలం ... క్లబ్ డాన్సర్ గా 
 ఫటాఫట్ జయలక్ష్మి ... జయలక్ష్మి (సురేష్ భార్య)

సాంకేతికవర్గం
 దర్శకత్వం: ఎ.కోదండరామిరెడ్డి
 కథ: డి.కామేశ్వరి
 మాటలు: సత్యానంద్
 Producer : Kranti Kumar
 సంగీతం: K. Chakravarthy
 ఛాయాగ్రహణం: లోక్‌సింగ్
 నృత్యాలు: తార

పాటలు
 అమ్మో నాకు భయం, గానం. ఎస్ పి బాలసుబ్రహ్మణ్యం, పి సుశీల, రచన: వేటూరి సుందరరామమూర్తి 
 ఈరోజే ఆదివారము , గానం. ఎస్ పి బాలసుబ్రహ్మణ్యం,పి సుశీల, రచన: వేటూరి 
 బుడి బుడి బిడియంగా , గానం. ఎస్ పి బాలసుబ్రహ్మణ్యం, పి సుశీల, రచన:వేటూరి 
 న్యాయం కావాలి స్త్రీలకు న్యాయం జరగాలి, గానం. ఎస్ పి బాలసుబ్రహ్మణ్యం, పి సుశీల, రచన:వేటూరి 
 అబలను కాను సబలని స్త్రీ విజయం, రచన: వేటూరి, గానం.పి . సుశీల కోరస్ 
 యత్ర నార్యస్తు పుజ్యంతే, రచన:వేటూరి, మనువు శ్లోకం.

మూలాలు
2 ఘంటసాల గళామృతము, కొల్లూరి భాస్కరరావు బ్లాగ్.

బయటిలింకులు


వర్గం:చిరంజీవి నటించిన సినిమాలు
వర్గం:తెలుగు కుటుంబకథా సినిమాలు
వర్గం:జగ్గయ్య నటించిన సినిమాలు
వర్గం:నవల ఆధారంగా తీసిన సినిమాలు
వర్గం:హలం నటించిన సినిమాలు
వర్గం:రాధిక నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:రోహిణి నటించిన సినిమాలు